איור מ"מעשה טוביה", המשווה את גוף האדם לבית בנוי
**טוביה כהן** (או: הכהן) או **טוביה כץ** (מץ, 1652 – ירושלים, 1729), הוא **טוביה הרופא**, רופא יהודי, בעל החיבור האנציקלופדי "מעשה טוביה".

חייו
----

טוביה בן משה ירמיה הכהן מנרול היה בן למשפחת רופאים יהודיים; סבו אליעזר כהן בא מצפת לפולין, בערך בשנת שנ"ג, ואביו רבי משה ירמיה כהן מונה לרבה של נארול, ולאחר פרעות ת"ח ת"ט נתמנה במץ. ב-1673 חזר לפולין ולמד בקרקוב. את לימודי הרפואה החל בתמיכת הנסיך הבוחר מברנדנבורג באוניברסיטת פרנקפורט דאודר, שם היה לאחד מן הסטודנטים היהודים הראשונים באוניברסיטאות גרמניה, ואת התואר דוקטור לרפואה קיבל באוניברסיטת פדובה. הוא שימש כרופא בפולין ואחר כך עבר לאדריאנופול והיה רופא החצר של הסולטאנים העות'מאנים מהמט הרביעי, סולימאן השני, אהמט השני, מוסטפא השני ואהמט השלישי. ב-1714 עבר לירושלים והתגורר בה עד פטירתו ב-1729. בתו היחידה, ג'מילה, נישאה לרבי אברהם מיוחס.

טוביה ידע שפות רבות, ובהן עברית, גרמנית, איטלקית, צרפתית, ספרדית, טורקית, לטינית, יוונית וערבית. ב-1707 פרסם בוונציה את חיבורו "מעשה טוביה". זהו חיבור אנציקלופדי מקיף העוסק בתאולוגיה, אסטרונומיה, רפואה והיגיינה, בוטניקה, גאוגרפיה ועוד, ובאופן נדיר לתקופתו מצורפים לו איורים מפורטים באנטומיה ובאסטרונומיה. חלקו השני של הספר מוקדש לחכמת הרפואה: על הטבע והמחלות, על חכמת הניתוח, מחלות קלות ובעיקר קצרת, מחלות נשים, תחלואי ילדים, מחלות המין, ושמות כל התרופות למחלות בשלוש לשונות. הספר נכתב מתוך מגמה מפורשת לכסות על בערותם של היהודים, שעליה עמד מתוך ניסיונו שלו-עצמו למול הסטודנטים הגויים באוניברסיטאות. הוא התמודד בספר עם חידושי המדע המודרני שבזמנו, הגם שמסיבות דתיות לא הסכים לכולם. חלק הארי של הספר מוקדש לענייני אנטומיה, רפואה ומניעת מחלות (בעיקר מחלת הגזזת [Plica polonica] שנפוצה בזמנו בפולין); הוא ביקר בספרו את רפואת האליל והאמונות הטפלות שרווחו בתחום זה אצל יהודי פולין, וקרא לשמירה על היגיינה ולרפואה טבעית. הספר "מעשה טוביה" חזר ונדפס בכמה מהדורות במאות השנים הבאות; המהדורה השנייה, שנדפסה ביסניץ שבגרמניה ב-1721, נחשבת נקודת ציון בהשכלה המוקדמת בגרמניה.
מלבד ספר זה, הוציא רבי טוביה את ספרו של אביו משה ירמיה הכהן מנרול 'ברכת טוב', עם הערות וחידושים שלו בשם 'כתר שם טוב'.

לקריאה נוספת
------------

* ד"ר דוד אריה פרידמן, **טוביה הרופא < 1729 – 1652 >** , מו"ל לא ידוע, תל אביב, ת"ש, 1939.

קישורים חיצוניים
----------------

ויקישיתוף מדיה וקבצים בנושא **טוביה כהן** בוויקישיתוף
* דוד הלחמי, רבי טוביה הכהן הרופא (בעל „מעשה טוביה"), **חכמי ישראל**, תל אביב תשי"ח, חלק א', עמ' קי"ח, באתר אוצר החכמה (צפייה חופשית – מותנית ברישום)
* טוביה כהן, במהדורת 1901–1906 של האנציקלופדיה היהודית (באנגלית)
* חן מלול, תולדות הרפואה ב'מעשה טוביה', בבלוג "הספרנים" של הספרייה הלאומית, 23.11.2017
* מידע על טוביה כהן בקטלוג "מרחב" של הספרייה הלאומית
* טוביה בן משה כץ (1652-1729), דף שער בספרייה הלאומית

כתביו
* כתבי טוביה כהן בפרויקט בן-יהודה
* מעשה טוביה, מהדורה ראשונה, ונציה תס"ז (1706), באתר HebrewBooks.org
* מעשה טוביה(הקישור אינו פעיל), מהדורת קרקוב תרס"ח (1908), באתר Seforim Online

מאמרים עליו ועל הגותו
* מעשה טוביה - מסעותיו של טוביה כהן בלוג מוקדש לפרויקט המשותף של האנסמבל ריתמו-אנימה ובית הגת, אשר משלב מסע מוזיקלי וסיפורי בעקבות טוביה
* הרובוט - רעיון ישן בלבוש חדש או סיפורו של הרופא היהודי טוביה כהן מאמר מאת דן שרון
* איור גוף האדם כבית שבמעשה טוביה מאמר מאת איתן לה-פיקאר
* אריה מורגנשטרן, 'ולהיות נושא בעול אחי המיוסרים', טוביה הרופא ויהודי ירושלים בשנים 1729-1715, קתדרה 142, טבת תשע"ב, עמ' 27–54
* אליעזר היון, "טוביה הרופא": היהודי שהקדים את הרפואה המודרנית, באתר ynet, 29 במרץ 2017

הערות שוליים
------------

1. ↑  ראו **הקדמה לספר **דגלי אהבה****, חלק א, עמ' 37, באתר אוצר החכמה
2. ↑  ד"ר א. גולדשטיין, ד"ר א. שכטר, "אוצר הרפואה והבריאות - לכסיקון רפואי", הוצאת דביר, תל אביב, 1955, פרק : "רופאים יהודים במשך הדורות", ערך : טוביה הרופא, עמוד 1506

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306697005171
* BnF: cb11310975d (data)
* GND: 134192559
* ISNI: 0000 0001 0737 5364
* LCCN: nr94015010
* NKC: ola20231195383
* NLP: a0000001226517
* NTA: 255867409
* VIAF: 30151776817318012267
* WorldCat: lccn-nr94015010

 |